ועדת הכנסת, כנסת 20, פרוטוקול מספר 171, 2016-11-21 11:00

יואב קיש: אנחנו פותחים את הדיון.

יואב קיש: על סדר-היום שלושה נושאים.

יואב קיש: אני מתחיל עם הנושא הראשון.

יואב קיש: אני גם רואה שיש פה הרבה חברים שלנו מהרשימה המשותפת, שכנראה זה מעניין אותם, אז אתחיל בזה ולא אשים את זה בסוף.

אוסאמה סעדי: כל ההצעות שלך מעניינות.

יואב קיש: אוקיי.

יואב קיש: ההצעה בנושא "איסור פרסום קריאה להטלת חרם על מדינת ישראל".

יואב קיש: הכוונה שאני מציע, ושאליה מצורף גם תיקון, הוא תיקון לכללי האתיקה לחברי הכנסת.

יואב קיש: הסעיף אומר שחבר כנסת לא יפרסם קריאה פומבית להטלת חרם על מדינת ישראל.

יואב קיש: הנושא הזה התעורר בעקבות השתתפותו של חבר הכנסת באסל גטאס בכנס שקרא לחרם על מדינת ישראל, כולל ציטוטים שלו – אני לא זוכר את המינוחים המדויקים – ששידרו את המסר הזה.

יואב קיש: זה נושא שהיה נראה לי מוזר, כי יש היום במדינת ישראל חוק החרם, שבו אזרח שקורא לחרם על ישראל ונוצר נזק, הוא למעשה חשוף לתביעה, ובעצם חוק החרם חל על האזרחים.

יוסף ג'בארין: גם חבר הכנסת חשוף.

יואב קיש: יפה.

יואב קיש: אתה צודק, חבר הכנסת ג'בארין.

יואב קיש: בשיחה עם חברת הכנסת ארבל - - -

מיקי רוזנטל: היא עוד לא חברת כנסת.

איילת נחמיאס ורבין: אבל אמרת את זה לא בכדי.

יואב קיש: אני מבטיח שהיה לנו חבר הכנסת ארבל, לא?

אוסאמה סעדי: לפי קצב הצעות החוק שלך, היא יכלה להיות חברת כנסת.

איילת נחמיאס ורבין: אבל לא טעית באופן מהותי לגבי ארבל.

יואב קיש: עושים הרבה טעויות פרוידיאניות.

יואב קיש: למשל, הרבה פעמים קוראים לי יושב-ראש הכנסת ולא יושב-ראש ועדת הכנסת.

יואב קיש: אז כנראה גם לי יש טעויות כאלה.

יואב קיש: היועצת המשפטית של הוועדה, ארבל, אמרה מה שאתה אומר בצדק.

יואב קיש: זאת אומרת, במידה שחבר כנסת עובר את העבירה הזאת, החסינות שלו לא תקפה במקרה הזה.

<ארבל אסטרחן: בנסיבות מסוימות.

יואב קיש: תלוי בנסיבות, אבל כמובן שהוא לא יכול לפעול ללא התחשבות בחקיקה.

יואב קיש: זה דבר שמאוד מקל.

יואב קיש: אין בכוונתי ללכת למהלך של סתימת פיות.

יואב קיש: זאת אומרת, אני לא מחפש לסתום פיות, אני כן מחפש מבחינתי שחוק שחל על אזרח, בעניין הזה שהחסינות לא תיתן פטור.

אוסאמה סעדי: אבל זה בכל מקרה, זה בכל חוק.

יואב קיש: נכון.

יואב קיש: אתה צודק.

יואב קיש: לכן אני רוצה לומר לכם בצורה הכי ברורה: חבר כנסת היום שקרוא לחרם על ישראל, לצורך העניין כמו כל אזרח אחר, חשוף לעוולה לפי חוק החרם.

אוסאמה סעדי: לאזרח אין חסינות.

אוסאמה סעדי: לחבר הכנסת יש חסינות מהותית, לא רק דיונית.

יוסף ג'בארין: הוא מדבר על החוק הקיים.

יואב קיש: החוק הקיים חל על חברי הכנסת.

יואב קיש: עוד דיון שהיה עם היועצת המשפטית הוא האם הדבר הזה יכול להיכנס כתיקון לחוקי האתיקה, או שזה צריך להיכנס לחקיקה.

יואב קיש: גם בנושא הזה יש דעות לכאן ולכאן.

יואב קיש: מכיוון שעדיין לא גיבשנו את הדעה בעניין הזה, אני לא מעלה עדיין את הנושא הזה לדיון.

יואב קיש: אנחנו נבדוק את זה לעומק.

יואב קיש: אני אומר עוד פעם, אין בכוונתי מצד אחד לא ללכת לסתימת פיות של חברי כנסת, זו לא הכוונה.

<קריאה: אולי היא תשכנע שזה מיותר בכלל.

יואב קיש: יכול להיות שהיא תשכנע אותי שזה מיותר.

יואב קיש: אני אומר עוד פעם, הנושא הזה חייב להיות מובהר, ובעניין הזה, כמו שאמרו פה, כל חוק שמחייב אזרח גם מחייב את חברי הכנסת, בוודאי ובוודאי חוק החרם.

יואב קיש: לכן הנושא הזה עדיין ייבדק ביני לבין היועצת המשפטית ואנחנו נדון בו בפעם אחרת, במידה ונדון.

יואב קיש: אני עובר לנושא ב', קביעת ועדה - - -

דוד ביטן: הורדת את זה מסדר-היום?

יואב קיש: אני לא דן בזה.

אחמד טיבי: אדוני היושב-ראש, אני קורא לא לקנות מוצרי התנחלויות.

יואב קיש: לא הפסקנו את הישיבה.

תמר זנדברג: זה לא יגרום לכם לשכנע אותנו לתמוך בכיבוש.

יואב קיש: לאור התעניינות האופוזיציה בנושא, אני רואה שאנחנו נקיים דיון עקרוני אפילו בנושא.

יואב קיש: אני רואה שהאופוזיציה מאוד להוטה לדון, אבל אנחנו נעשה את זה במועד אחר.

תמר זנדברג: באנו לבדוק אם אתה מתכנן להכריח אותנו לתמוך בכיבוש.

תמר זנדברג: זה ברור שלא, אז - - -

יואב קיש: אנחנו נעשה את זה במועד אחר.

אלעזר שטרן: אני דווקא מברך אותך.

יואל חסון: אדוני היושב-ראש, נמאס לנו להיות סטטיסטיים במופע הפריימריז שלך.

יואל חסון: באמת.

יואב קיש: אני החלטתי שבוועדה הזאת אנחנו נעבוד בחרוזים, חבר הכנסת חסון, וקיש ביקש את הפטיש.

יואב קיש: אז עכשיו אפשר להמשיך.

יואל חסון: אבל קיש הוא פטיש, אין בעיה.

יואב קיש: לא, הוא ביקש את הפטיש.

יואל חסון: גם בלי הפטיש קיש פטיש.

יואל חסון: בוא נעצור את זה כאן, מיקי.

יואל חסון: יש לי עדיין אנשים בליכוד.

החוק הבאות: הצעת חוק ההסדרה, התשע"ה–2015, פ/1973/20, הצעת ח"כ יואב קיש

החוק הבאות: <

החוק הבאות: הצעת חוק להסדרת התיישבות ביהודה והשומרון, התשע"ז-2016, פ/3433/20, הצעת ח"כ בצלאל סמוטריץ'>

יואב קיש: עברנו לנושא הבא, קביעת ועדה לדיון בהצעות החוק הבאות:

יואב קיש: הצעת חוק ההסדרה, התשע"ה–2015, פ/1973/20; הצעת חוק ההסדרה, התשע''ו- 2016, פ/3127/20; הצעת חוק להסדרת התיישבות ביהודה והשומרון, התשע"ז-2016, פ/3433/20.

יואב קיש: ההצעה הזאת עברה טרומית בשבוע שעבר, בעצם שלושת ההצעות.

יואל חסון: כן, התביישנו כולנו.

יואב קיש: שלושת ההצעות עברו טרומית, ואנחנו רוצים להציע פה את הצעת יו"ר הקואליציה לוועדה משותפת של ועדת חוקה וועדת חוץ וביטחון, בראשות יושב-ראש ועדת חוקה שנמצא פה אתנו.

יואל חסון: אדוני, בעקבות מה שאתה אומר עכשיו אנחנו מבקשים התייעצות סיעתית.

יואב קיש: אתה רוצה עכשיו התייעצות סיעתית?

יואל חסון: כן.

יואל חסון: כי לא ידעתי שזה מה שאתה מתכוון להעלות.

יואב קיש: לא, ידעת.

יואב קיש: מרב ידעה.

יואב קיש: אני דיברתי אתה לפני.

יואל חסון: אנחנו רוצים התייעצות סיעתית.

יואב קיש: אז זה לא בעקבות.

יואב קיש: זה לא שלא ידעת.

יואב קיש: אתה מבקש התייעצות סיעתית.

יואל חסון: באמת לא ידעתי, ואני מבקש התייעצות.

איילת נחמיאס ורבין: לא ידענו.

יואב קיש: אוקיי.

יואב קיש: אז אנחנו נעשה חמש דקות הפסקה.

יואב קיש: חזרנו מההתייעצות הסיעתית.

יואב קיש: אני קורא את ההצעה לוועדה המשותפת לוועדת החוקה חוק ומשפט וועדת החוץ והביטחון בעניין חוק ההסדרה.

יואב קיש: תהיה ועדה משותפת.

יואב קיש: הוועדה תמנה 16 חברים, 8 מוועדת חוקה, חוק ומשפט, 8 מוועדת חוץ וביטחון.

יואב קיש: אני קורא את החלוקה.

יואל חסון: אתה מוכן להסביר לוועדה למה 16 ולמה כל כך הרבה ולמה אין אי-זוגי?

איילת נחמיאס ורבין: למה פער של ארבעה?

יואל חסון: ולמה פער של ארבעה לאופוזיציה?

יואל חסון: יש פה הרבה שאלות, אדוני, שאתה צריך להסביר.

איילת נחמיאס ורבין: ולמה ועדה משותפת בכלל.

אלעזר שטרן: היה חוק הטרור, שאין ספק שיש לו היבטים ביטחוניים וביטחון פנים הרבה יותר מאשר לחוק ההסדרה.

אלעזר שטרן: ולמרות זאת הנושא הובל על-ידי יושב-ראש ועדת חוקה, ניסן סלומינסקי, וכבר שנים מנוהל בתוך ועדת חוקה, על היתרונות והחסרונות של זה.

אלעזר שטרן: הוא הבשיל לידי חקיקה בכנסת הזאת, וכבר יושב-ראש הוועדה קיבל הרבה מחמאות על זה שסוף-סוף יש חוק טרור.

אלעזר שטרן: אין ספק שוועדת חוקה היא ועדה שיודעת לדון בדברים מורכבים, ונתתי כדוגמה את חוק הטרור.

אלעזר שטרן: אני חושב שכאשר אנחנו לוקחים את חוק ההסדרה ואנחנו מקימים לו ועדה מיוחדת, יש פה זילות במעמדה של הכנסת.

דוד ביטן: איזו זילות?

אלעזר שטרן: ביטן, תכף אני אענה לשאלות שלך.

אלעזר שטרן: הזילות היא בכך שלכנסת יש ועדות, ואחת הוועדות היא ועדת חוקה, שהיא ועדה רצינית.

אלעזר שטרן: אני חושב שאנשים באים לוועדה הזאת, כמוני לדוגמה, בשביל לדבר בנושאים המהותיים שאמורים להיות תחת הסעיף של חוקה, חוק ומשפט.

אלעזר שטרן: זה בדיוק חוק ההסדרה.

אלעזר שטרן: לכן אני חושב שאם יושב-ראש הכנסת אישר עוד ועדה, וכבר התפוצצנו מאוסף ועדות מוקמות - - -

יואב קיש: זאת לא ועדה חדשה, זו ועדה משותפת.

יואב קיש: לא מיוחדת.

אלעזר שטרן: אני יודעת שזאת לא ועדה חדשה.

אלעזר שטרן: אני חושב שזה מרוקן.

אלעזר שטרן: כשאתה חבר בוועדת חוקה, אתה אומר אוקיי.

אלעזר שטרן: הנושאים שקשורים לחוקה, חוק ומשפט באים לוועדה הזאת כמו לכל נושא.

דוד ביטן: אז אמרנו משותפת, מה הבעיה?

אלעזר שטרן: משותפת זה אומר שחצי מחברי הוועדה, לדוגמה, לא משתתפים בזה.

דוד ביטן: לא, יש הבדל.

אלעזר שטרן: לא משתתפים בזה כחברי ועדה.

אלעזר שטרן: מה שאני שואל, באמת, אם חוק הטרור – ואני בכוונה לוקח את הדוגמה הזאת – חוק שיש בו הרבה מרכיבי ביטחון, פנים וחוץ, נוהל בתוך ועדת חוקה, אז מדוע חוק זה לא בוועדת חוקה, חוץ מזה שיכול להיות שחבר הכנסת בגין אולי הוא נגד החוק הזה.

יואב קיש: דוד, אתן לך להשיב.

יואב קיש: רק במילה אחת.

יואב קיש: יש לי בעיה אחת עקרונית עם ההתייחסות הקטגורית לכך שאם עושים ועדה משותפת, זה בהכרח זילות כבוד הכנסת.

אלעזר שטרן: לא, אני רוצה להשוות.

יואב קיש: אתה יכול לשאול למה, זה בסדר.

יואב קיש: אבל לא להגיד שזו זילות.

יואב קיש: אז אני אשאל למה.

יואב קיש: רק תתייחס להשוואה שעשיתי.

דוד ביטן: רק רציתי לומר לחברי שטרן, שזאת לא פעם ראשונה שמקימים ועדה משותפת.

יואל חסון: סנטור אוחנה, הגעת לעזור לקואליציה?

דוד ביטן: למה שלא יעזור?

דוד ביטן: הוא חלק מהקואליציה.

<אתי בן יוסף: הוא חבר ועדה.

דוד ביטן: זו לא פעם ראשונה שאנחנו עושים את זה, ובפעם הזאת ראינו חשיבות לעניין שנקבל גם את העמדה של מערכת הביטחון בעניין הזה של חוק ההסדרה ושל חברי הכנסת שמומחים בביטחון, כמוך למשל.

אלעזר שטרן: אבל נתתי לך את הדוגמה של חוק הטרור.

דוד ביטן: אני לא מכיר את זה עד הסוף, אבל אם עשינו טעות בחוק הטרור זה לא אומר שצריכים לעשות את אותה טעות בחוק ההסדרה.

איילת נחמיאס ורבין: למה טעות בחוק הטרור?

איילת נחמיאס ורבין: הבאתם חוק ענייני.

יואב קיש: איילת, זכות הדיבור ליו"ר הקואליציה דוד ביטן.

איילת נחמיאס ורבין: בעיקר היבטים של נוחות.

דוד ביטן: זכותי לדבר.

יואל חסון: בגלל שאתה לא יכול, כמו שעשית עם ח"כים אחרים, להזיז את בגין במקומו, אתה מטריד פה את הכנסת כולה.

יואל חסון: בוא נגיד את האמת.

יואל חסון: אין לך האומץ להזיז את בגין מהמקום שלו.

אלעזר שטרן: ביטן אומר את האמת.

דוד ביטן: אני לא רואה בעיה בעניין של ההרכבים מהסיבה הפשוטה: כל חבר כנסת יכול להגיע ולהשתתף בישיבה, להביע את עמדתו, להתייחס לעניין.

דוד ביטן: הנושא של ההרכב זה רק לצורך הצבעה.

אלעזר שטרן: אז למה יש ועדות בכלל?

איילת נחמיאס ורבין: בדיוק.

דוד ביטן: לצורך הצבעה.

יואל חסון: דוד ביטן, אתה יודע שמי שבהרכב - - -

יואב קיש: יואל, אתם אחרי זה מתלוננים שמפריעים לכם, אז אני מבקש.

יואל חסון: אני לא התלוננתי.

יואל חסון: אני רגיל שמפריעים לי.

יואב קיש: גם איילת.

יואב קיש: אני מבקש לתת לו לסיים לדבר.

יואב קיש: הוא עוד דקה יסיים ואתם תקבלו את זכות הדיבור.

דוד ביטן: אתם טענתם על ההשתתפות.

דוד ביטן: ההשתתפות היא לא בעייתית, כל אחד יכול להשתתף.

יואל חסון: לא על ההשתתפות, על עצם ההצבעה.

דוד ביטן: לגבי ועדת חוקה, הרי יש נציג לכל סיעה.

דוד ביטן: במקרה יצא, באופן מאוד אקראי, שאחד מחברי הליכוד מתנגד לחוק ההסדרה.

דוד ביטן: הרי לא יעלה על הדעת שהעמדה של הליכוד, 29 מתוך 30 - - -

יואל חסון: אז תחליף אותו.

דוד ביטן: אל תגיד לי מה לעשות.

בצלאל סמוטריץ': אתה מנהל אותו?

יואל חסון: אני מציע לו.

יואל חסון: עוד מעט יהיה חוק ההשתקה.

יואל חסון: אתה רוצה לעבור לחוק ההשתקה גם?

יואל חסון: זה בדרך.

יואל חסון: אולי נתתי לך רעיון עכשיו, חבר הכנסת סמוטריץ.

יואב קיש: אני מתחיל לקרוא קריאות לסדר.

יואב קיש: אני רואה שזה נהיה בלתי נשלט.

דוד ביטן: הרי לא יעלה על הדעת שהאופוזיציה תנצל מצב אקראי, שאחד מתוך ה-30 בליכוד שמתנגד לחוק ההסדרה, דווקא הוא יושב כלשון מאזניים בוועדת חוקה.

יואל חסון: - - -

יואב קיש: יואל, אני קורא אותך לסדר פעם ראשונה.

דוד ביטן: במצב הזה אנחנו לא ניתן לכם את הזכות הזאת לנצל את העובדה הזאת.

דוד ביטן: אבל אני מודיע פה ועכשיו, שאני מתכוון לפנות ליושב-ראש ועדת הכנסת על מנת להרחיב את ועדת החוקה בעוד ארבעה איש, כפי שהתקנון מאפשר לנו, כדי שדברים כאלה לא יישנו בעתיד.

יואב קיש: תודה.

יואב קיש: אני רק רוצה להגיד מילה אחת לדיון.

יואב קיש: אני לא מוכן להתנהלות הזאת כמו שהייתה פה עכשיו.

יואב קיש: אני מבקש לא להפריע.

יואב קיש: מדי פעם קריאה כזאת או אחרת אני מקבל, אבל לא באופן סיסטמתי ואני לא רוצה להתחיל להוציא חברי כנסת החוצה.

יואב קיש: חברת הכנסת איילת נחמיאס ורבין, בבקשה.

איילת נחמיאס ורבין: אז ברשותך אני אעיר לך, חבר הכנסת קיש, שאתה מביא אותנו למשל פה לתחילת דיון שעוסק בהוספת כלל אתי, שאתה בעצם משתמש בנו באמת, כמו שאמר קודם חברי יואל חסון, כסטטיסטים להצגה שלך מול בייס הבוחרים שלך, אז תסלח לי אם אנחנו לפעמים קוראים קצת קריאות ביניים.

איילת נחמיאס ורבין: כי במידה מסוימת לאור ההתנהלות שלכם, זה כמעט הדבר שנותר לנו.

איילת נחמיאס ורבין: אז בואו נירגע.

דוד ביטן: למה?

דוד ביטן: קיבלתם זכות דיבור.

יואב קיש: דוד, לא להפריע.

איילת נחמיאס ורבין: ושאף אחד לא יציע לי טישו, אני לא זקוקה לו.

דוד ביטן: אבל הקול שלי יותר חזק משלך.

איילת נחמיאס ורבין: הקול שלך לעולם ועד יהיה יותר חזק משלי, אדוני.

איילת נחמיאס ורבין: הוא גם יותר רדיופוני משלי.

שולי מועלם-רפאלי: לא.

שולי מועלם-רפאלי: שנים אתם מסבירים לנו שהריבון זה יהודה ושומרון.

יואב קיש: שולי, אני קורא אותך לסדר פעם ראשונה.

איילת נחמיאס ורבין: הדבר הנוסף שאני רוצה להגיד בזה, הוא שאני לא מצליחה להבין מדוע צריך פער בין הקואליציה לאופוזיציה של ארבעה חברי כנסת.

איילת נחמיאס ורבין: כי אנחנו יודעים איך הוועדות פה בנויות ומה הפערים בין ההרכבים בוועדות.

איילת נחמיאס ורבין: אני גם חושבת שיש פה סיעות בבית שמקופחות בוועדה שיצרתם.

איילת נחמיאס ורבין: אבל איכשהו אני עוד מקווה שהקומונסנס יחדור ואתם תיקחו את אחת מוועדות הבית שעומדות לרשותכן, שתציע ארבל, יועצתנו המשפטית ומהבוקר הוכתרה גם כחברת כנסת מן המניין.

יואב קיש: לעתיד.

איילת נחמיאס ורבין: לא.

איילת נחמיאס ורבין: היא חברת הכנסת ה-122 אחרי צביקה זרחיה.

איילת נחמיאס ורבין: אני אומרת לכם, בואו ותציעו ועדה על-פי הייעוץ המשפטי שכולנו סומכים עליו, של הכנסת.

איילת נחמיאס ורבין: תציעו ועדה שמתאימה לדיון בחוק הזה, ובא לציון גואל.

איילת נחמיאס ורבין: אבל לא, אתם כל הזמן מהנדסים ומייצרים מה שנוח לכם, ולכן אנחנו פה, כדי להגיד לכם שמה שנוח לכם הוא לא מה שהגיוני ומקובל במשטר דמוקרטי.

יואב קיש: תודה.

יואב קיש: חבר הכנסת יואל חסון, בבקשה.

יואל חסון: כל מי שוותיק בבית הזה וכל מי שמכיר איך הקואליציה מתנהלת, ואני גם הייתי יו"ר הקואליציה, אגיד לכם דבר אחד – כל ההנדוסים האלה או ההנדסות הללו מוכיחות דבר ברור, את החולשה שלכם.

יואל חסון: זה פשוט מוכיח את החולשה שלכם.

יואל חסון: כאשר אתם לא מסוגלים בוועדות המוגדרות, הייעודיות, לקיים את מה שאתם מאמינים שצריך לקרות, ואתם צריכים פה להנדס את הכנסת, ואתם צריכים לעשות פה כל היום שינויים על שינויים, זה מראה על החולשה שלכם.

יואל חסון: זאת חולשה צועקת, מובהקת וברורה.

יואל חסון: החיים בפוליטיקה הם גלגל.

יואל חסון: אתם נמצאים היום בקואליציה, זה יכול להשתנות וזה משתנה, ואל תהיו כל כך זחוחים.

רוברט אילטוב: זה שנה שישית שאני שומע את זה.

יואל חסון: גם אתה אל תהיה זחוח, באמת.

יואל חסון: חבר הכנסת אילטוב, רק לפני יומיים היית באופוזיציה ופתאום אתה בקואליציה.

יואל חסון: הכנסת בכל זאת היא דבר שהוא לא בבעלות של אף אחד מאתנו.

יואל חסון: תסתכלו גם מה קורה בשנים האחרונות.

יואל חסון: הכנסת הזאת, מיום הקמתה עד לפני חמש-שש שנים, כמות הוועדות המיוחדות שהיו, כמות הוועדות המשולבות שהיו, זה כמעט לא היה קיים.

יואל חסון: בחמש-שש שנים האחרונות כל דקה ממציאים פה ועדות חדשות.

יואל חסון: מחלקים, חלק זה תופינים.

שרן השכל: זה לא יכול ליצור דיון מעמיק בוועדת החוץ והביטחון?

יואב קיש: חברת הכנסת, לא להפריע לו.

יואב קיש: יואל עכשיו בזכות הדיבור.

יואב קיש: שרן, זה לא הזמן.

יואב קיש: אם את רוצה שנרשום אותך, נרשום אותך.

יואב קיש: נא לתת לחבר הכנסת חסון לסיים את דבריו.

יואל חסון: אני דווקא חושב שההערה של שרן היא חשובה, מכיוון שאם באמת חושבים לדוגמה שהחוק הזה ראוי שיידונו בו לעומק בוועדת חוץ וביטחון, ובסך השיקולים רואים שהמשקל של חוץ וביטחון גובר, אז בבקשה, יש ועדת חוץ וביטחון, שהיא תדון בחוק הזה.

יואב קיש: נא לסיים, יואל.

יואל חסון: רגע, לא הגעתי לנקודה.

יואל חסון: לכן אני חושב שראוי שאתם תיקחו התייעצות סיעתית ואתם תחשבו ביניהם לבין עצמכם, אנשי הקואליציה – אני אומר לך, חבר הכנסת פולקמן – איפה באמת כדאי לדון יותר, איפה האחוזים היותר משמעותיים של החיוניות של החוק בדיון.

יואל חסון: ואם רואים שזה בחוץ וביטחון, אז ילך לחוץ וביטחון.

יואל חסון: אם יראו בחוקה, ילך לחוקה.

יואל חסון: להפסיק לעשות פה כל מיני טלאי על טלאי והקמות על הקמות.

יואל חסון: ועכשיו אני שומע את יושב-ראש הקואליציה, כי יש לו עכשיו תקדים בגין, אז הוא אומר: אני עכשיו אגדיל את ועדת החוקה.

דוד ביטן: לפי התקנון מותר לי.

יואל חסון: בוודאי שמותר לך.

אלעזר שטרן: לאור מה שליברמן אמר, הם רוצים את רוברט אילטוב.

אלעזר שטרן: רוברט, אתה יכול להיות בוועדה הזאת?

יואב קיש: אלעזר, פעם ראשונה.

דוד ביטן: הוא בוועדת חוץ וביטחון, למה לא?

יואל חסון: בוודאי שיושב-ראש הקואליציה יכול, כי יושב-ראש הקואליציה משנה את התקנון ומתאים את עצמו לתקנון.

יואל חסון: ואם התקנון לא היה מאפשר לך, היית - - -

דוד ביטן: בשביל מה יש תקנון?

יואב קיש: דוד, אל תפריע.

יואב קיש: אל תתייחס, אני אתן לך לדבר.

דוד ביטן: למה כשאני אומר משהו זאת הפרעה?

יואב קיש: גם עליך כשדיברת שמרתי.

דוד ביטן: התקנון אומר שיכולים - - -

יואב קיש: זה לא הדיון עכשיו על התקנון.

יואל חסון: תקנון זה לא דבר שאתה משנה אותו מהבוקר ובלילה ובצהריים ומחרתיים, וכל הזמן עושים בו שינויים ומשחקים בו.

יואל חסון: הרי אם לא הייתה לך התוספת הזאת, היית משנה כדי שתהיה לך התוספת הזאת.

יואל חסון: האמת היא כאן שאין לכם אומץ לבוא ולהזיז את בגין מוועדת החוקה, כי בגין הוא המגדלור והמצפון, לצערי האחרון שנשאר בתנועת הליכוד.

יואל חסון: וגם את המגדלור הזה – לפחות אתם רוחשים לו כבוד, אבל שמים פס וממציאים ועדה כדי לחסום אותו.

יואב קיש: תודה רבה.

יואב קיש: רק למען הסר ספק, זה לא שההערה שלי לשרן הייתה שמה שהיא אומרת הוא לא חשוב.

יואב קיש: פשוט דיברתי על נושא הערות הביניים שביקשתי שייפסקו.

יואב קיש: חבר הכנסת באסל גטאס, בבקשה.

יואב קיש: מעכשיו זה שלוש דקות, ומי שמפריע יוצא החוצה.

באסל גטאס: אני חושב שמה שקורה כאן, ואיך רואים את הדורסנות ואת הדיקטטורה של הרוב, רק מצביע על מה שניסית, אדוני, לעשות בעניין של שינוי התקנון.

באסל גטאס: כל הסוגים של ההנדסות ומה שאתם מנסים לעשות פלסתר מהכנסת, לא אכפת לי.

באסל גטאס: אגיד לך דוגרי.

<קריאה: למה לא אכפת לך?

באסל גטאס: לא אכפת לי, כי אנחנו מזמן לא קונים את הסיפור הזה של הדמוקרטיה.

באסל גטאס: הדמוקרטיה הזאת, שתופרים אותה כל פעם לפי הלבוש או לפי הממדים של הקואליציה.

באסל גטאס: אבל אנחנו פה בגלל סיבה אחת, שאתה ניסית לקחת מאתנו את חופש הביטוי.

באסל גטאס: אנחנו פה בכדי להגיד מה שאנחנו מאמינים בו ולהיאבק עליו.

באסל גטאס: אם תעז, אתה או מישהו - -

אחמד טיבי: או כל עז אחרת.

באסל גטאס: - - לקחת מאתנו את הזכות הזו לעמוד ולדבר ב"אני מאמין" שלנו ולהגיד את הסיפור שלנו, אולי תשיג את המטרה שלך בסוף, אבל זו תהיה בכייה לדורות שלכם.

באסל גטאס: אנחנו לא נהיה פה יותר.

באסל גטאס: אם נוטלים מאתנו את הדבר האחרון שמחזיק אותנו בכנסת, אז אנחנו לא נהיה בכנסת.

דוד ביטן: אז אל תהיה, מה הבעיה?

באסל גטאס: אנחנו לא נבוא לכאן.

דוד ביטן: אתה מאיים עלינו בזה?

באסל גטאס: אנחנו נחרים את הכנסת.

דוד ביטן: אתה מאיים?

דוד ביטן: מה?

דוד ביטן: מתי זה יהיה?

באסל גטאס: אתה מאיים.

באסל גטאס: הוא לקח כמה כותרות, חגג על חשבוננו.

יואב קיש: אני לא הייתי נוסע לחו"ל לקרוא לחרם, אבל בסדר.

באסל גטאס: אבל במהות, כל פרלמנט בעולם אם הוא לא נותן למיעוט אפילו את זכות הדיבור, אז למה שהוא יהיה?

דוד ביטן: אנחנו נותנים יותר מדי.

באסל גטאס: אבל אתה תעז לקחת ממני את הדבר האחרון, זה חופש הביטוי.

יואב קיש: זה סעיף שירד מסדר-היום.

דוד ביטן: מה לקחנו ממך?

יואב קיש: לא, זה לא עובד ככה.

שולי מועלם-רפאלי: אבל גם לחופש הביטוי יש גבולות.

יואב קיש: תודה רבה לחבר הכנסת באסל גטאס.

יואב קיש: אנחנו עוברים לדובר הבא, חבר הכנסת יואב בן צור.

מכלוף מיקי זוהר: לאיפה תלך, באסל?

מכלוף מיקי זוהר: לאיפה תלך, לטורקיה?

מכלוף מיקי זוהר: לאיפה תלך?

באסל גטאס: נקים את הפרלמנט שלנו.

שולי מועלם-רפאלי: לסוריה.

שולי מועלם-רפאלי: שם יש חופש ביטוי.

מכלוף מיקי זוהר: איזה פרלמנט?

יואב קיש: מיקי, אני קורא אותך לסדר פעם ראשונה.

מכלוף מיקי זוהר: לא מדינה ולא פלסטין.

יואב קיש: מיקי, אתה מפריע לדיון.

יואב קיש: בבקשה, יואב.

יואל חסון: הדיון מפריע לנו.

יואב בן צור: תודה, אדוני.

יואב בן צור: אני תמה על ידידי, חברי ואהובי יואל חסון, שמיתמם.

יואב בן צור: באמת, הוא אחד מהוותיקים פה.

דוד ביטן: הוא תמים.

יואב בן צור: שני דברים אני רוצה לומר לך.

יואב בן צור: דבר ראשון, יואל, נכון שיש גלגל, אבל אני אומר לך כמי שבקי יותר בתורת האצ"ל ובהיסטוריה של כל תנועת חירות והליכוד, מקומך בכנסת הבאה יהיה בטוח יותר אם תתמודד בפריימריז של הליכוד.

יואל חסון: תודה על העצה הפוליטית.

יואל חסון: הסתדרתי עד היום בלעדיך, אני אמשיך להסתדר, אדוני.

דוד ביטן: הוא היה בליכוד פעם.

יואב בן צור: כן, לכן אמרתי.

יואל חסון: הליכוד האמיתי.

דוד ביטן: הליכוד האמיתי.

דוד ביטן: איך יכול להיות אמיתי אם כשהיית לא היית אמיתי בתוך הליכוד?

יואל חסון: להפך.

יואל חסון: כשהייתי זה היה הליכוד האמיתי.

יואל חסון: תדע את האמת.

מכלוף מיקי זוהר: איך עזבת את אוהדי בית"ר, איך?

דוד ביטן: אתה הצהרת בית"ר והלכת - - -

יואל חסון: תגיד לי משהו על בית"ר כשתלמד את שיר בית"ר ותכיר את שיר בית"ר פה עכשיו.

יואל חסון: תשיר את שיר בית"ר פה, אז תטיף לי מי יותר בית"רי, בסדר?

יואל חסון: אף אחד מכם לא יודע מה זה בית"ר.

יואל חסון: שכחתם מה זה בית"ר, שכחתם מה זה השורשים של הליכוד.

יואל חסון: אל תטיף לי.

יואל חסון: תשיר פה את שיר בית"ר, נראה לך.

יואב קיש: אני רוצה לדעת איך יואב בן צור מצליח לעשות ויכוח.

יואב קיש: יואב בן צור מהצד יוצר ויכוח כזה.

יואל חסון: אז תטיף לי מי יותר בית"רי, כשתדע לשיר את שיר בית"ר.

יואב קיש: תודה, יואל.

יואב קיש: תודה, מיקי.

יואב קיש: תודה רבה לשניכם.

יואב קיש: יואב ברשות הדיבור, נא לסיים בבקשה.

יואב בן צור: אנשים מיתממים כאילו מעולם לא היו ועדות משותפות, כאילו מעולם אף אחד לא היה בצד השני ועשה את אותן פעולות.

יואב בן צור: כאילו עכשיו בא מישהו והמציא גלגל חדש.

יואב בן צור: אז זה לא גלגל חדש, זה גלגל מפונצ'ר שכבר היה הרבה שנים והרבה ימים פה.

יואב בן צור: לכן אני חושב שהקמת הוועדה המשותפת הזאת היא לגיטימית, היא נכונה.

יואב בן צור: זו הדרך, ואם זה המשחק הפוליטי הקואליציוני, אנחנו משחקים אותו ואין סיבה שלא נקים את הוועדה הזאת ונעביר את החוק שם.

יואב בן צור: תודה רבה.

יואב קיש: תודה לחבר הכנסת בן צור.

יואב קיש: חבר הכנסת ניסן סלומינסקי, בבקשה.

ניסן סלומינסקי: בנוסף לדברים שאמרו דוד ביטן ויואב ואחרים, אני רוצה להוסיף עוד נקודה אחת.

אלעזר שטרן: אתה יכול להתייחס גם למה שאמרתי על חוק הטרור?

ניסן סלומינסקי: כאשר הקימו את הקואליציה, הקואליציה הייתה 61 מול 59.

ניסן סלומינסקי: לכן הרכב הוועדות היה בצורה כזאת שגם בוועדת החוקה וגם בוועדת הכנסת יש רוב של אחד בלבד, דבר שלא היה אף פעם.

ניסן סלומינסקי: אבל זה היה ההרכב של הקואליציה.

ניסן סלומינסקי: בחוק הטרור זה היה הרכב הקואליציה.

אלעזר שטרן: אז תגדילו את ועדת חוקה.

ניסן סלומינסקי: בינתיים הקואליציה גדלה ונכנסו ישראל ביתנו.

ניסן סלומינסקי: אבל מה אפשר לעשות ואין להם נציג בוועדת החוקה?

אלעזר שטרן: תגדילו את ועדת חוקה.

ניסן סלומינסקי: צריך.

ניסן סלומינסקי: זה מה שדוד אמר.

ניסן סלומינסקי: מאחר שאין להם נציג, לא יעלה על הדעת שדבר כזה יתקיים בלי שיש להם נציג.

ניסן סלומינסקי: אז היו שתי אפשרויות, או להגדיל את ועדת החוקה או לעשות ועדה משותפת שרוברט יהיה חבר מטעם חוץ וביטחון.

ניסן סלומינסקי: אלה שתי האפשרויות שהיו.

ניסן סלומינסקי: אני הייתי שמח שיגדילו את ועדת החוקה.

אלעזר שטרן: נכון.

אלעזר שטרן: הוא אומר שהוא הולך לעשות את זה.

דוד ביטן: אני מגדיל.

דוד ביטן: אני מגיש בקשה, זה תלוי בחברי הכנסת פה אם הם מצביעים.

דוד ביטן: לא אני קובע.

דוד ביטן: אתה לא צריך להסביר כלום.

דוד ביטן: הם לא יכולים לחיות על רוב אקראי שקשור בבני בגין.

דוד ביטן: זה פשוט לא יכול להיות דבר כזה.

יואל חסון: למה לא?

דוד ביטן: כי אתם לא יכולים, מה לעשות.

יואל חסון: אז תחליף אותו.

אלעזר שטרן: כי מי זה בני בגין?

יואב קיש: אתם מפריעים לניסן.

יואב קיש: בבקשה לסיים, ניסן.

דוד ביטן: אתה יודע שאני לא יכול להחליף אותו.

ניסן סלומינסקי: דוד, בנוסף למה שאמרת, אמרתי שלישראל ביתנו אין בכלל נציג בחוקה.

ניסן סלומינסקי: אם היה נציג בחוקה, אז הוא היה מהאופוזיציה לקואליציה וזה גם היה משקף נכון את הרכב הכוחות בין קואליציה לאופוזיציה.

ניסן סלומינסקי: היום אין רוב של אחד, יש הרבה יותר.

ניסן סלומינסקי: אבל מאחר שזה עדיין לא קיים, ועד שיגדילו את ועדת החוקה ייקח קצת זמן - - -

דוד ביטן: שבוע.

אלעזר שטרן: הנה, נו.

אלעזר שטרן: הנה.

דוד ביטן: מה זה שייך אבל?

יואב קיש: ניסן, אני לא רוצה עוד פעם את הדיון הזה.

יואב קיש: ביקשתי לסיים.

יואב קיש: משפט סיום.

אלעזר שטרן: להגדיל את הוועדה זו לא קומבינה.

אלעזר שטרן: זאת קומבינה.

דוד ביטן: זאת לא קומבינה.

דוד ביטן: מותר גם את זה לעשות.

יואב קיש: יש כאלה שיגידו שלהגדיל את הוועדה זה קומבינה.

אלעזר שטרן: זה צריך להיות בוועדה חוקה.

ניסן סלומינסקי: לכן שיהיה להם נציג, אני חושב שמגיע להם נציג.

אלעזר שטרן: מאה אחוז, אף אחד לא אמר שלא.

ניסן סלומינסקי: לכן עשינו את זה.

יואב קיש: חברת הכנסת שולי מועלם-רפאלי, בבקשה.

דוד ביטן: יש אופציה אחרת.

דוד ביטן: האופוזיציה תוותר על חבר ונכניס אחד מהקואליציה שיש לו זכות.

שולי מועלם-רפאלי: אדוני, יושבים פה סביב השולחן אנשים שהרגע היו בדיון בוועדה משותפת של חוץ וביטחון ועבודה ורווחה.

שולי מועלם-רפאלי: למרות שבמשך שנים באופן סטנדרטי רגיל בכנסת דנו בנושאים הרלוונטיים לנכי צה"ל ולמשפחות שכולות בוועדת העבודה והרווחה - -

אלעזר שטרן: את טועה גם וגם.

שולי מועלם-רפאלי: - - החלטנו הפעם, כיוון שהאירוע הוא משמעותי, ויש בו אלמנטים שנוגעים גם לוועדת העבודה והרווחה וגם לוועדת חוץ וביטחון, לעשות ועדה משותפת, ולא שמענו התנגדויות.

שולי מועלם-רפאלי: מתוך שכך, כיוון שגם בהצעת החוק הזאת יש אלמנטים שרלוונטיים גם לוועדת חוקה וגם לוועדת חוץ וביטחון, נכון הדבר להשתמש בכלי המוכר הזה בכנסת ולהקים ועדה משותפת, כמו שאנחנו עושים לעתים מזומנות.

יואל חסון: מזומנות מדי.

דוד ביטן: כל הכבוד.

שולי מועלם-רפאלי: מזומנות מדי זה עניין לוויכוח שהוא תקין ותקף.

שולי מועלם-רפאלי: הוא ויכוח שאפשר לנהל אותו.

שולי מועלם-רפאלי: אבל לבוא לפה ולגלגל עיניים על הקמת ועדה משותפת – חברים, אני מציעה לסגור את הדיון הזה.

שולי מועלם-רפאלי: הדבר הנכון הוא להקים את הוועדה המשותפת.

שולי מועלם-רפאלי: זו לא הפעם הראשונה וכנראה גם לא הפעם האחרונה.

שולי מועלם-רפאלי: מקובלנו שיש נושאים שהאלמנטים המרכזיים בהם מורכבים יותר.

דוד ביטן: הכרזנו על עמונה כיעד מבוצר, אז צריכים גם את ועדת החוץ והביטחון.

יואב קיש: תודה רבה.

יואב קיש: חבר הכנסת בצלאל סמוטריץ.

בצלאל סמוטריץ': אני אעשה את זה קצר.

בצלאל סמוטריץ': אני רק רוצה להתחבר לדברים של חברת הכנסת שולי מועלם-רפאלי.

בצלאל סמוטריץ': המטרה בסוף, יואל, באמת באמת, ואני חושב שזאת צריכה להיות שאיפה של כולנו כאן בכנסת, שהדיונים בכנסת יהיו דיונים ענייניים וממצים, שאפשר יהיה לתת את כל האימפוטים המקצועיים האפשריים בעניין הזה.

באסל גטאס: מה יכול להיות ענייני במאמץ, אפילו אם זה חוקי ודרך הכנסת, לגנוב קרקע פרטית ולעשות שוד?

באסל גטאס: אל תדבר על ענייני, תשתמש במושגים אחרים.

בצלאל סמוטריץ': הצעת החוק הזו, יש בה היבטים שבאים מן המשפט החוקתי, בהקשר של פגיעה בזכויות קניין, תכלית ראויה, מידתיות.

דוד ביטן: לא נכון.

דוד ביטן: בסוריה שדדו את כל המדינה כבר.

יואב קיש: חברים, אנחנו לא מנהלים דיון על הצעת החוק הספציפית עכשיו.

באסל גטאס: התכוונתי ללוב אולי.

דוד ביטן: את כל המדינה שדדו.

דוד ביטן: בא דאע"ש ושדד את כל המדינה, אז מה?

באסל גטאס: לוב, אולי.

בצלאל סמוטריץ': יש בה היבטים שנוגעים לוועדת חוץ וביטחון בהקשר של יהודה ושומרון ויש בה היבטים שנוגעים לוועדת חוץ וביטחון בכובעה כוועדת חוץ בהקשר של הדין הבין-לאומי.

בצלאל סמוטריץ': הרי הצעת החוק – אני מאוד אוהב אותה ומשוכנע שהיא טובה וחוקתית ומשפטית והיא תעבור.

בצלאל סמוטריץ': אבל יש הטוענים שהיא מעוררת קשיים בתחומים האלה, גם בתחום דיני הקניין, גם בתחום המשפט הבין-לאומי בהקשר של חוץ וגם בתחום הביטחון בהקשר של יהודה ושומרון והממשל הצבאי שיש שם.

בצלאל סמוטריץ': לכן שתי הוועדות הללו, גם ועדת חוקה וגם ועדת חוץ וביטחון, נדרשות באמת באמת כדי להצליח לייצר דיון אמיתי, ענייני ומהותי בחוק, וזה מה שאנחנו רוצים, יואל.

בצלאל סמוטריץ': תהיה קואליציה ותהיה אופוזיציה, ואני לא חושבת שלקואליציה הזאת יש בעיה להעביר משהו.

בצלאל סמוטריץ': בסוף יש לנו רוב.

בצלאל סמוטריץ': אני לא מכיר דבר אחד שהקואליציה הזאת רצתה להעביר ולא הצליחה להעביר.

בצלאל סמוטריץ': אבל אנחנו באמת לא רוצים להעביר את זה בצורה דורסנית, אנחנו רוצים להעביר את זה אחרי שיהיה דיון אמיתי, מקצועי ומהותי, וכדי שיהיה דיון צריך כאן את שתי הוועדות הללו ואת שני החברים.

יואב קיש: תודה רבה.

יואל חסון: אדוני היושב-ראש, יש לי שאלה חשובה לדיון, שיכול להיות שנשנה את עמדתנו.

יואב קיש: טוב.

יואל חסון: אני עדיין לא התייעצתי עם חבריי באופוזיציה, ואני זורק פה על השולחן הצעה.

יואל חסון: אם לוועדה המשותפת יצורף חבר הכנסת בגין, אנחנו נתמוך בוועדה המשותפת.

דוד ביטן: אתה רוצה לקבוע לליכוד מי יהיה חבר?

יואב קיש: בדיוק.

יואל חסון: אני מציע הצעה.

יואל חסון: אסור להציע הצעה?

יואב קיש: ואני רוצה שאצלכם יהיה יוסי יונה.

יואל חסון: מאה אחוז.

שולי מועלם-רפאלי: זה לא נושא לדיון.

יואל חסון: יוסי יונה תמורת בגין?

יואב קיש: אני אחליט לכם בוועדות.

יואב קיש: עזוב.

יואב קיש: אתה לא תחליט לליכוד ואנחנו לא נחליט לכם.

יואל חסון: אני לא מחליט, אני מציע.

בצלאל סמוטריץ': תגיד לי, בני בגין הוא המגדלור שלך?

בצלאל סמוטריץ': הרי בקדנציה הקודמת הוא רצה לחלק 200,000 דונם לבדואים, בניגוד לפסקי הדין של בג"ץ, ורק בגלל שהוא לא רצה אלימות.

יואל חסון: אני התנגדתי לזה.

בצלאל סמוטריץ': המגדלור הגדול.

יואב קיש: חבר הכנסת טיבי, בבקשה.

אחמד טיבי: ביטן, אני מדבר עכשיו.

דוד ביטן: אתה כמו גטאס, עוזב אותנו?

אחמד טיבי: חכה.

שולי מועלם-רפאלי: כולנו במתח.

שולי מועלם-רפאלי: תן איזה ספוילר.

אחמד טיבי: אדוני היושב-ראש, האמת היא שמקובל להקים ועדות משותפות.

אחמד טיבי: אבל זה כל כך שקוף, כל כך מפריע, שאתם עושים את כל זה כדי לבלום ח"כ אחד, חבר הכנסת בני בגין.

דוד ביטן: לא בולמים, הוא פשוט לא מייצג את הליכוד בעניין הזה.

אחמד טיבי: האמת היא שאתה מייצג את הליכוד החדש.

אחמד טיבי: אתה וממ"ז.

דוד ביטן: בעניין הזה הוא לא מייצג.

אחמד טיבי: הליכוד השתנה לרעה.

דוד ביטן: למה אתה מסבך את העניין?

דוד ביטן: בעניין הזה הוא לא מייצג, מה לעשות.

אחמד טיבי: ולכן עושים כל מיני פלסטלינות, קומבינציות.

מכלוף מיקי זוהר: את מי אתה מייצג, אחמד, את הפלסטינים או את ערביי ישראל?

אחמד טיבי: תקשיב, אולי תבין.

אחמד טיבי: זה אותו דבר.

אחמד טיבי: הפלסטינים והערבים בישראל זה אותו דבר.

מכלוף מיקי זוהר: זה לא אותו דבר.

אחמד טיבי: זה אותו דבר.

יואב קיש: מיקי, אנחנו לא מפריעים עכשיו.

אחמד טיבי: לך תלמד היסטוריה של כיתה ו'.

אחמד טיבי: ממ"ז, שתוק, תעשה הפסקה.

יואב קיש: מיקי, אני קורא אותך לסדר פעם שנייה.

מכלוף מיקי זוהר: הם לא קשורים.

אחמד טיבי: תירגע.

יואב קיש: אחמד, אל תדבר, אל תענה לו.

יואב קיש: מיקי, אני קראתי לך לסדר פעם שנייה.

יואב קיש: אני מבקש להפסיק.

אחמד טיבי: אתה והוא זה הליכוד החדש.

אחמד טיבי: ולכן, אדוני היושב-ראש, בסוף זה לא ייפול על הקמת ועדה משותפת כאן או שם.

אחמד טיבי: אבל על מה אנחנו מדברים?

אחמד טיבי: אנחנו מדברים על חוק שהוא חוק שבא לתת לגליזציה של שוד קרקעות פרטיות.

יואב קיש: אנחנו לא מדברים על החוק, ויש הרבה חילוקי דעות.

יואב קיש: אני מדבר עכשיו על לאן החוק הולך, לא על החוק עצמו.

אחמד טיבי: אני רוצה להבהיר למה מוקמת הוועדה המשותפת.

אחמד טיבי: גם אם הדברים שלי לא ימצאו חן בעיניך.

יואב קיש: בצלאל קיבל את אותה הערה ממני, לא להתייחס לגופו של עניין.

דוד ביטן: למה?

דוד ביטן: בצלאל לשם שינוי דיבר יפה מאוד.

בצלאל סמוטריץ': תודה על המחמאה.

אחמד טיבי: כמו הסעיף הראשון שהבאת כאן, זה פשוט שערורייה מה שעשית.

אחמד טיבי: אתה הבאת סעיף שרוצה לזרוק חברי כנסת מהכנסת לחודשים בשל העובדה שיש להם עמדה פוליטית שהיא שונה משלך, למרות שיש להם חסינות מהותית.

יואב קיש: אז אתה רוצה לדבר על סעיף א'?

יואב קיש: טוב.

אחמד טיבי: הבאת את כולם, הקראת את הדבר הנורא, הבזוי הזה, שנקרא להרחיק חברי כנסת אם הם מדברים על חרם על התנחלויות.

יואב קיש: יש חוק כזה בארץ, אתה יודע.

אחמד טיבי: אז אני קורא לעשות חרם על ההתנחלויות שנמצאות בשליטת מדינת ישראל.

אחמד טיבי: מה תעשה?

אחמד טיבי: לך, תגיש.

אחמד טיבי: יש חוקים שחובה מוסרית להפר אותם.

אחמד טיבי: למשל, חוק המואזין, חוק מניעת המואזין.

יואב קיש: אחמד, תתייחס לנושא בבקשה.

יואב קיש: אתה סיימת את הזמן, שלוש דקות של דיבור.

יואב קיש: אז נתתי לך עוד דקה, ואני לא אדבר עכשיו לא על חוק המואזין ולא על סעיף א' שאנחנו לא מדברים.

יואב קיש: אנחנו מדברים על הוועדה.

אחמד טיבי: אני מדבר לעניין, הכול שזור.

אחמד טיבי: אני לא אינטליגנטי כמוכם, אבל עדיין יש לי קצת.

יואב קיש: נא לסיים.

יואל חסון: אני נותן לו את שלוש הדקות שלי.

יואב קיש: אתה כבר דיברת.

אחמד טיבי: לכן, אדוני היושב-ראש, כמו ההצעה שלך שלא צריך לכבד אותה גם אם היא תתקבל, גם החוק של המואזין לא צריך לכבד אותו, גם חוק ההסדרה, גם החוק של הנכבה.

אחמד טיבי: יש חוקים, כמו שאמר תומס ג'פרסון, שחובה מוסרית לא לכבד אותם, ולכן גם החוק של המואזין.

מכלוף מיקי זוהר: אבל יש חובה מוסרית גם להכניס לבית-סוהר מי שלא מכבד חוקים.

אחמד טיבי: לא נכבד את החוק הזה.

מכלוף מיקי זוהר: זו החובה המוסרית שלנו, להכניס אותם לבית-הסוהר.

מכלוף מיקי זוהר: כל מי שלא מכבד את החוקים, שייאסר.

יואל חסון: אתה הולך להיות נשיא ארצות-הברית?

יואל חסון: היה מועמד שהכניס מישהי לכלא ונהיה נשיא ארצות-הברית.

אחמד טיבי: אתה רוצה להכניס אותנו לכלא בגלל עמדה פוליטית, מיקי מכלוף זוהר?

אחמד טיבי: הנה, אני אומר, אני מאתגר אותך.

אחמד טיבי: אני קורא להחרים את ההתנחלויות ואת כל התוצרת שלהן.

אחמד טיבי: זה לפי הסעיף שלו.

אחמד טיבי: אני קורא להחרים אותן.

יואב קיש: אתה מחזק אותי דווקא.

אחמד טיבי: נו, תחוקק את זה.

יואב קיש: אמרת שאתה מסיים.

אחמד טיבי: אתם במדרון.

יואב קיש: אמרת שאתה מסיים.

יואב קיש: סיימת?

אחמד טיבי: סיימתי.

יואב קיש: תודה רבה.

יואב קיש: אנחנו עוברים להצביע על ההצעה של ועדה שתדון בשלושת החוקים כאחד.

יואל חסון: תוכל להבהיר מי היושב-ראש של הוועדה?

יואב קיש: כן.

יואב קיש: אני מקריא עכשיו, וגם אמרתי.

יואב קיש: זה ניסן כמובן.

יואב קיש: למען הסר ספק אני אקריא.

יואל חסון: ניסן עם השעון או בלי השעון?

יואב קיש: הוועדה תמנה 16 חברים, 8 מוועדת חוקה חוק ומשפט, 8 מוועדת חוץ וביטחון, כדלקמן: בוועדת חוקה, חוק ומשפט – אני מקריא את החברים של הקואליציה וחברי האופוזיציה, חלקם בהסכמה חלקם האופוזיציה תשלים.

יואב קיש: ניסן סלומינסקי יהיה יושב-ראש הוועדה, נורית קורן, טלי פלוסקוב, מיכאל מלכיאלי.

יואב קיש: יש לנו פה מקום של המחנה הציוני, מקום של יש עתיד, כתוב לי אוסאמה סעדי.

אחמד טיבי: הוא היחיד.

יואל חסון: מקום אחד למחנה הציוני?

יואב קיש: לא.

יואב קיש: יש גם בחוץ וביטחון.

ניסן סלומינסקי: יש לכם שלושה.

יואב קיש: מיכאל מלכיאלי, רויטל סויד, יעל גרמן, אוסאמה סעדי ואורי מקלב.

יואל חסון: אנחנו לא נתנו שמות.

<ארבל אסטרחן: מי שנותן את השמות פורמאלית זה יושבי-ראש הוועדות, והקביעה נעשית כאן.

יואב קיש: אתם יכולים להחליף.

יואב קיש: אני לא יכול לעכב את ההוראה הזאת.

יואב קיש: זה עולה היום למליאה.

יואב קיש: אנחנו קיבלנו את השמות משני ראשי הוועדות.

יואל חסון: לא התייעצו אתנו בכלל.

יואב קיש: אתם יכולים להחליף בכל רגע נתון.

יואב קיש: ברגע שתגידו לי, אני מחליף.

שולי מועלם-רפאלי: יואל, מה הבעיה?

שולי מועלם-רפאלי: הוא אומר לך שאתה יכול להחליף.

יואל חסון: אני צריך לדעת מארבל שאני יכול להחליף.

<ארבל אסטרחן: תוכל להחליף.

<ארבל אסטרחן: הסיעה תוכל להודיע.

יואב קיש: הסיעה מודיעה לי ואני מחליף, אין פה בעיה.

יואב קיש: אף אחד לא קובע לכם.

יואל חסון: גם אם אני מודיע לפני שתודיע בכנסת?

<ארבל אסטרחן: עדיף שזה יהיה לפני שהוא מודיע.

יואב קיש: אם תודיעו לי לפני, אני אחליף לפני.

יואל חסון: זה לא דורש אישור?

דוד ביטן: לא, דווקא ההפך.

יואב קיש: לא, לא דורש אישור.

יואב קיש: הרי מצד אחד לא הגיוני שאנחנו גם לא נוכל למנות את הוועדה עד שלא נקבל את הרשימות של האופוזיציה, כי אז אתם יכולים לעצור את זה לנצח.

יואב קיש: זה לא יקרה.

יואב קיש: אנחנו הולכים לפי הרשימה שקיבלנו מחברי היושב-ראש השונים, וכל בקשה של מי מנציגות האופוזיציה או הקואליציה תתקבל ותוקרא עד ההקראה.

ועדת חוץ וביטחון: זו ההצעה.

ועדת חוץ וביטחון: מי בעד, שירים את ידו.

יואל חסון: אפשר הצבעה שמית?

יואל חסון: כי מצביעים פה אנשים כפול.

יואל חסון: זה לא ברור.

יואב קיש: אני מקבל את ההוראה.

יואב קיש: בבקשה, שמית.

<אתי בן יוסף: חבר הכנסת יואב קיש.

יואב קיש: בעד.

<אתי בן יוסף: חבר הכנסת ביטן.

דוד ביטן: בעד.

<אתי בן יוסף: מי מחליף את אמסלם?

שרן השכל: אני.

שרן השכל: בעד.

יואב קיש: במקום נגוסה, נורית.

נורית קורן: בעד.

<אתי בן יוסף: אמיר אוחנה?

אמיר אוחנה: בעד.

<אתי בן יוסף: מיקי זוהר?

מכלוף מיקי זוהר: בעד.

<אתי בן יוסף: מרב מיכאלי.

יואב קיש: מי מחליף את מרב?

מיקי רוזנטל: אני.

מיקי רוזנטל: נגד.

<אתי בן יוסף: יואל חסון.

יואל חסון: נגד.

<אתי בן יוסף: עבדאללה אבו מערוף.

מסעוד גנאים: אני.

מסעוד גנאים: נגד.

<אתי בן יוסף: אחמד טיבי.

אחמד טיבי: נגד.

<אתי בן יוסף: אלעזר שטרן.

יואב קיש: יש פה חבר כנסת מ"יש עתיד"?

יואב קיש: לא.

יואב קיש: להמשיך.

<אתי בן יוסף: רועי פולקמן.

רועי פולקמן: בעד.

<אתי בן יוסף: שולי מועלם.

שולי מועלם-רפאלי: בעד.

<אתי בן יוסף: יואב בן צור.

יואב בן צור: בעד.

<אתי בן יוסף: רוברט אילטוב.

רוברט אילטוב: בעד.

<אתי בן יוסף: ישראל אייכלר.

ישראל אייכלר: בעד.

יואב קיש: 11 בעד, 5 נגד.

יואב קיש: ההצעה התקבלה.

יואל חסון: אני מבקש רביזיה.

רביזיה. 12: <3.

רביזיה. 12: קביעת ועדה לדיון בפרק י"ב (שונות), סעיפים 117 ו-118 (מימון בחירות ברשויות המקומיות) מתוך הצ"ח ההתייעלות הכלכלית (תיקוני חקיקה להשגת יעדי התקציב לשנות 2017 ו- 2018, התשע"ז-2016 (מ/1083).

רביזיה. 12: >

יואב קיש: אני עובר לדון בנושא של קביעת ועדה לדיון בפרק י"ב (שונות), סעיפים 117 ו-118 (מימון בחירות ברשויות המקומיות) מתוך הצ"ח ההתייעלות הכלכלית (תיקוני חקיקה להשגת יעדי התקציב לשנות 2017 ו- 2018, התשע"ז-2016 (מ/1083).

יואב קיש: היה נושא שוועדת הפנים או ועדת כספים.

יואב קיש: אני מציע ועדת הפנים.

יואב קיש: ביטן, אתה רוצה להתייחס?

דוד ביטן: לא, ועדת הפנים זה בסדר.

יואב קיש: מישהו רוצה להתייחס לעניין?

יואב קיש: יש מישהו מהאוצר שרוצה להתייחס?

דוד ביטן: זאת ההמלצה של הייעוץ המשפטי, נכון?

יואב קיש: המלצה של הייעוץ המשפטי.

יואב קיש: מי בעד שזה יועבר לוועדת הפנים?

יואב קיש: מי נגד?

יואב קיש: בעד ההצעה – 6

יואב קיש: נמנעים – אין

יואב קיש: פה אחד.

יואב קיש: נתקבלה.